《古松》
宋代·史尧弼

人之生也直，此物自长年。
雾雨晦深谷，风云乘半天。
扶危正须尔，得道亦超然。
惨澹空回盼，长吁立暝烟。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。